Alar Karis

Alar Karis (s. 26. maaliskuuta 1958 Tartto, Viro) on virolainen biologi, virkamies ja Viron presidentti. Riigikogu valitsi hänet Viron presidentiksi elokuun lopussa 2021. Karis ei edusta mitään poliittista puoluetta, vaan hän on sitoutumaton.

Tausta ja yksityiselämä 
Karis valmistui vuonna 1981 Viron maatalousakatemiasta eläinlääketieteen kandidaatiksi ja työskenteli 1980-luvulla tutkijana Virossa ja 1990-luvulla Saksassa ja Britanniassa. Vuosina 2007–2012 hän toimi Tarton yliopiston rehtorina, 2013–2018 Viron valtiontilintarkastajana, ja vuodesta 2018 lähtien hän on toiminut Viron kansallismuseon johtajana.

Alar Kariksen isä Harry Karis (s. 1930) on kasvitieteilijä. Alar Karis avioitui vuonna 1977 historiantutkija Sirje Jädalan (s. 1956) kanssa, ja heillä on kolme lasta. Karis opiskeli nuorena yliopistossa suomea parin vuoden ajan, mutta hänen kielitaitonsa on kuihtunut vähäisen käytön takia.

Viron presidenttinä 
Karis asettui ehdolle vuoden 2021 presidentinvaaleihin haastamaan istuvaa presidenttiä Kersti Kaljulaidia, ja hänen ehdokkuudelleen ovat esittäneet hyväksyntänsä sekä Viron reformipuolue että myös keskustapuolue.

Kunnianosoituksia

Virolaiset 

  Valtionvaakunan ritarikunta (suurmestari, 2021)
  Marianmaan ristin ritarikunta (suurmestari, 2021)
  Valkoisen Tähden ritarikunta (suurmestari, 2021)
  Kotkaristin ritarikunta (suurmestari, 2021)
  Viron Punaisen Ristin ritarikunta (suurmestari, 2021)

Lähde:

Ulkomaalaiset 

  Leopold II:n ritarikunta (Belgia, 2008)
  Pohjantähti-ritarikunta (Ruotsi, 2011)
  Suomen Leijonan ritarikunta (Suomi, 2013)
  Kansallisen tunnustuksen risti (Latvia, 2019)
  Kolmen Tähden ritarikunta (Latvia, 2023)
  Serafiimiritarikunta (Ruotsi, 2023)

Lähde:

Lähteet

Elävät henkilöt
Biologit
Virolaiset tieteilijät
Virolaiset virkamiehet
Viron presidentit
Museonjohtajat 
Vuonna 1958 syntyneet